Anton Philipp von Saltza

Anton Philipp von Saltza (10. veebruar 1611 – 24. mai 1686) oli Saltzade aadlisuguvõsast pärit Eestimaa aadlik.

 Elulugu 
Anton Philipp von Saltza sündis 1611. aasta 10. veebruaril Eestimaa rüütelkonna peamehe ja Triigi mõisnik Bernhard von Saltza ja Hedwig von Asserieni pojana.Lk 238 (Stackelberg, 1931)

Talle kuulus Lehtse mõis. Oma onu Hans Georg von Saltza surma järel kirjutas Anton Philipp Saksimaa kuurvürstiriigi läänikantseleile kirja, kus tõestas enda suguvõssa kuuluvust ning teatas, et elab Lehtses. Samas kirjas taotles ta Brückeni maavaldust (Saltzade aadlisuguvõsa maavaldus Tüüringis), kuid ütles, et ei saa mõisa isiklikult tulla, kuna elab liiga kaugel.Lk 239 (Stackelberg, 1931)

Anton Philipp von Saltza suri 1686. aasta 24. mail. Tema vappepitaaf asub Niguliste kirikus.

 Perekond 
Anton Philipp von Saltza abiellus 1633. aasta 24. jaanuaril Tallinnas Lehtse mõisnik Jakob von Bremeni tütre Barbaraga. Teist korda abiellus ta Gertrude von Uexkülliga. Abieludest sündis kokku viis last. 

 Jakob von Saltza (surnud 1709). Orina ja Metstaguse mõisnik. Abiellus Anna Magdalena Dobrowitziga.
 Hans von Saltza (surnud 1706). Raeküla mõisnik, Rootsi leitnant. Abiellus 1661. aastal Medea von Mohrenschildtiga. 
 Anton Friedrich von Saltza (1640–1710). Paenküla mõisnik, Rootsi rittmeister. Abiellus Anna Dorothea von Taubega. 
 Tuwe von Saltza (1641–1702). Lehtse ja Käru mõisnik, Rootsi rittmeister. Abiellus Agneta von Löweniga. 
 Dettlof Johann von Saltza (surnud 1714). Aru mõisnik, Rootsi rittmeister. Abiellus 1668. aastal Anna Dorothea von Oerteniga. 

 Viited 

 Kirjandus 

 Stackelberg, Otto Magnus von. Genealogisches Handbuch der estländischen Ritterschaftes. Kd. 1. Görlitz. 1931. 

 Välislingid 

 Viru- ja Järvamaa meeskohtu dokumendid Anton Philipp von Saltza ja Pruuna mõisnik Georg von Stahli piiritülist.

Kategooria:Baltisakslased
Kategooria:Sündinud 1611
Kategooria:Surnud 1686